钦定古今图书集成/明伦汇编/官常典/第501卷 > 王继勋
## 钦定古今图书集成/明伦汇编/官常典/第501卷 > 王继勋

按《宋史》本传：“继勋，陕州平陆人。隶河中府，为牙校。李
守贞之叛，令继勋据潼关，为郭从义所破，走还河中。
俄白文珂、刘词领兵至城下，守贞又遣继勋与其爱
将聂知遇夜出攻河西砦，复为汉兵所败，被创而遁。
继勋度守贞必败，遂逾城出降。周祖奏补供奉官。广
顺初，领汾州刺史，充晋、磁、隰等州缘边巡检，历宪、麟”、
石、磁四州刺史。宋初，迁磁州团练使，坐境上用兵失
律，荆罕儒陷阵，责授右监门卫率。初平荆、襄，命权知
道州，未几，授本州刺史。州境与广南接，刘𬬮屡引兵
入寇，继勋因上言岭表可图之状。及王师南伐，以为
贺州道行营马步军都监。继勋有武勇，在军阵常用
铁鞭、铁槊、铁檛，军中目为“王三铁。”